गौरतलब है कि इंग्लैंड दौरे पर पहले टेस्ट मैच में मिली हार के कारण भारतीय टीम की बहुत आलोचना हो रही है. भारतीय टीम के पूर्व खिलाड़ी भी विराट ब्रिगेड को निशाने पर ले रहे है. जिनमे सबसे बड़ा नाम सुनील गावस्कर का है. लिटिल मास्टर के नाम से मशहूर सुनील गावस्कर ने विराट को मशवरा देते हुए कहा था कि विराट कोहली एक अनोखी प्रतिभा है, वे 15 दिन की छुट्टी ले सकते हैं और फिर आकर शतक लगा सकते हैं, इसमें कोई शक नहीं है, लेकिन उन्हें और टीम प्रबंधन को समझना पड़ेगा कि दूसरे खिलाड़ियों को अभ्यास की जरूरत है."